तय एजंडे के मुताबिक बातचीत गुरुवार को समाप्त होने वाली थी क्योंकि शुक्रवार को पाकिस्तान रेंजर्स को केंद्रीय गृह मंत्री राजनाथ सिंह से उनके साउथ ब्लॉक स्थित कार्यालय पर मुलाकात करनी है और बाद में पाकिस्तान उच्चायोग में अधिकारियों और कर्मचारियों से मुलाकात करनी है। दिल्ली में पाकिस्तान रेंजर्स के दौरे के आखिरी दिन 12 सितंबर को दोनों पक्षों के बीच बातचीत के संयुक्त रिकॉर्ड पर दस्तखत किए जाने हैं। इसके बाद 16 सदस्यीय प्रतिनिधिमंडल इस्लामाबाद के लिए रवाना हो जाएगा।